לקוחות יקרים שלי,

בימים אלו עם פתיחת הארנה, כולנו סובלים מבעיות החניה ואנו מקווים שזוהי בעיה זמנית הנובעת מפתיחת הארנה והרצון של העירייה לעשות "באז" לפתיחה.

בעקבות גל המחאות שלכן, המכתבים והתגובות לראש העיר ולעיריית ירושלים, שונתה הגזרה הראשונית בה החליטה העירייה לסגור את החניה בכל אירוע, וכעת החניה תהיה פתוחה לכולנו. הכוח הנשי השפיע ללא ספק על החלטה זו. הנשים בסטודיו הן כוח!

אנו מצידנו נפגשים.. לוחצים.. ונלחמים בכל גורם אפשרי על זכותכם לחנות בחניה המיועדת לכולם ולא רק לבאי הארנה ומקווים שההתנהלות של כולנו מול העירייה תביא את קברניטי העיר להבין שיש צורך בפתיחת חניה נוספת בצידיי או מאחורי הארנה.

אנו מקווים ש"באז" הפתיחה יירגע וכולנו נכנס לשגרה בה נוכל להתקיים לצד הארנה באופן שיאפשר לנו להמשיך וליהנות ממתחם זה של העירייה (גם אנחנו שייכים לאגף הספורט).

הסטודיו וחדר הכושר הם אהבה גדולה שלנו, פרויקט חיינו ואתם בהמוניכם מגיעים אלינו מכל חלקי ירושלים ומחוצה לה, אנו מודעים לקשר הטוב שלכם איתנו ולאווירה הנפלאה שנוצרה פה,וכפי שאתם נוהגים לומר-"אין חדר כושר כזה בשום מקום בעולם"... מקווה שאף אחד לא יוותר עלינו בימים אלו. יחד נעמוד על זכותנו לחניה, ירושלים של כולנו והחניה מגיעה לנו.

אנו נשתדל לפרסם באתר שלנו את אירועי השבוע על מנת שתוכלו להתאים עצמכם ולהגיע כשאין לחץ בחניה.

ולסיום, בשורה טובה – בימים אלו אנו שוקדים על הקמת חדר כושר וסטודיו חדשים בקניון הדר ומקווים שבעוד מספר שבועות יהיה לכולנו מקום מקסים נוסף בו נוכל לשמור על כושר ובריאות. חדר הכושר והסטודיו במלחה ימשיכו כמובן לפעול כרגיל עם פתיחת מועדון הכושר בקניון הדר.

שנה טובה, בריאות וכושר-

מטי ואיל אריאל.